Colosal
Greu
Ultra-precis
Extrem de manevrabil
Super-rezistent
Oricând un transportator ALMA mută o antenă fragilă de ultimă generație,
miza este foarte mare.
Asta este muncă solicitantă atât pentru om cât și pentru mașinărie.
Cele două transportatoare imense ALMA, numite Otto și Lore
se târăsc prin peisajul magnific al deșertului chilian Atacama,
deplasând antenele sensibile cu precizia unuia dintre cele mai bune ceasuri Elvețiene.
Capacitatea de a muta antene este un element critic
al funcționării puternicei rețele ALMA.
Acesta este ESOcast!
Știință de ultimă oră și viața din culisele ESO,
Observatorul European Austral.
Explorând ultima frontieră cu gazda noastră Dr. J, cunoscut și drept Dr. Joe Liske.
ALMA — Rețeaua Mare de Radiotelescoape în spectrul Milimetric/submilimetric din Atacama —
este cel mai puternic telescop din lume pentru observarea Universului rece.
Este compus din 66 de antene de precizie înaltă
care pot fi amplasate cu o separație de până la 16 kilometri.
Așa că, posibilitatea de a mișca și repoziționa
fiecare dintre aceste antene
este exact motivul pentru care ALMA
este o mașinărie științifică atât de puternică.
Dar, mutarea antenelor necesită un vehicul sofisticat,
care a trebuit făcut la comandă pentru acest lucru.
Transportatorul ALMA este o minune a ingineriei.
Cu o lungime de 20 metri, o lățime de 10 metri și o înălțime de 6 metri
are 28 de roți instalate în perechi,
ce se pot roti independent în orice direcție,
asigurând o manevrabilitate uluitoare.
Acest monstru cântărește 130 tone și e acționat
de două motoare de 700 cai-putere, dându-i o viteză maximă de 20 km/h,
sau 12 km/h atunci când transportă o antenă.
Cabina șoferului este instalată jos pentru a asigura vizibilitate maximă șoferului.
Transportatorul poate fi controlat și prin telecomandă,
permițând operatorului să stea în afara vehiculului și să vadă mașinăria
în timpul manevrelor dificile.
Singurul scop al transportatoarelor ALMA este de a muta antenele
de la un loc la altul și de a le amplasa cu precizie milimetrică.
Asta nu e neglijabil, având în vedere că fiecare dintre aceste antene
cântărește peste 100 de tone.
Călătoria unei antene poate fi cuprinsă între câteva sute de metri,
de la o platformă de antenă la alta,
și până la 28 kilometri de la tabăra de bază
până la Platoul Chajnantor la 5000 de metri deasupra nivelului mării.
Motoarele puternice ale lui Otto sunt pornite.
Oricând este programată o mutare de antenă,
este nevoie de cea mai mare atenție a echipei de transport.
Ridicarea unei parabolice colosale ALMA nu va fi niciodată o chestiune de rutină,
deoarece și cea mai mică greșeală poate rezulta într-un accident fatal.
Cadrul în formă de U al transportatorului distribuie sarcina în mod echilibrat.
Cu grijă, transportatorii aduc mașinăria în poziția ideală
și pregătesc antena pentru călătorie.
Două șine în pantă țin antena pe măsură ce este ridicată pe spatele transportatorului.
Transportatorul ALMA ține antena, protejată de cutremur,
într-o strângere ultra-rigidă.
Antena este poziționată cu o precizie incredibilă pe noua sa poziție.
Dar transportul unei antene de la tabăra de bază până sus
pe Platoul Chajnantor, este o provocare complet diferită.
Este un urcuș de 28 de kilometri pe munte,
cu o diferență de altitudine de cam 2100 de metri.
Urcușul lung pe strada șerpuitoare este un test atât pentru șofer, cât și pentru motoare,
iar echipa este tensionată.
Cu o viteză de maxim 12 km/h, transportatorul se urnește
pe strada special-construită.
Este echipat cu un sistem de suspensie unic,
care face față terenului accidentat al străzii,
menținând încărcătura fragilă permanent în siguranță.
Acest condus la altitudine înaltă nu este o călătorie de placere: pe măsură ce aerul se rarefiază,
operatorii se chinuie să respire și trebuie să folosească oxigen suplimentar.
De asemenea, puterea generată de motoarele vehiculului scade semnificativ.
În sfârșit, s-a ajuns la platou și antena este coborâtă
cu mare precizie pe platforma sa de fundație
pentru a crește puterea de observație a rețelei ALMA.
Inițial, aceste transportatoare par a fi
doar camioane mari, cu o gramadă de putere.
Dar desigur, sunt mult mai mult de atât:
Capabilitatea lor de a manevra fragilele antene ALMA
cu o grija și precizie atât de mare
le face un instrument indispensabil pentru ALMA.
Și mai mult, o fac în condiții dure de mediu
și cu o fiabilitate de nădejde.
Așa că, acești giganți nu sunt doar camioane,
într-un fel sunt defapt parte din telescop.
Aici este Dr. J, încheind acest ESOcast.
Alătură-mi-te data viitoare pentru încă o aventură cosmică.
ESOcast este produs de ESO, Observatorul European Austral
ESO, Observatorul European Austral,
este organizația interguvernamentală științifică și tehnologică pre-eminentă în astronomie.
proiectând, construind și operând cele mai avansate telescoape terestre din lume.
Rețeaua Mare de Radiotelescoape în spectrul Milimetric/submilimetric din Atacama (ALMA), o instalație astronomică internațională,
este un parteneriat între Europa, America de Nord și Asia de Est, în cooperare cu Republica Chile.
Transcrierea de ESO Traducerea de Mihail-Gabriel Bărbuță